1 જુલાઇ 2017થી જીએસટી એટલે કે વસ્તુ અને સેવાકર લાગુ થયા પછી દેશની નાણાંકીય પરિસ્થિતિમાં મોટો બદલાવ આવશે. જો કે આ જ કારણે હાલ તમામ નાના મોટા વેપારીઓ ચિંતા પણ અનુભવી રહ્યા છે. સાથે જ લોકોને એ પણ દુવિધા છે કે, જીએસટી ટેક્સ રિર્ટન કેવી રીતે ફાઇલ કરવો? મોટી વાત એ પણ છે કે નવી પ્રણાલીનો ઉપયોગ લેવા હવે સપ્લાયરે ઇનવોઇસ એટલે કે પાક્કી રસીદ પણ આપવી પડશે. તે પછી જ વેપારીઓને ITC એટલે કે ઇનપુટ ટેક્સ ક્રેડિટ મળશે.